Diari Oficial de la Generalitat Valenciana


Sumari del DOGV 389, del 09-06-1986 (1986/806424)

ORDRE de 22 d'abril de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos entresols situats a Castelló, Av. Dr. Clarà, núms. 6, 8, 10 i 12, per a l'emplaçament de la Delegació Territorial de Serveis Socials a Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   389

Data del DOGV
:   09-06-1986

Secció del DOGV
:   ALTRES DISPOSICIONS

Número del document
:   1986/806424


Data del document
:   22-04-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 22 d'abril de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos entresols situats a Castelló, Av. Dr. Clarà, núms. 6, 8, 10 i 12, per a l'emplaçament de la Delegació Territorial de Serveis Socials a Castelló.  
Des la constitució, en la Comunitat Autònoma, de la Direcció General i Delegacions Territorials de Serveis Socials a Castelló, les distintes direccions dels serveis transferits han estat separades: INAS i FNAS. Aquesta situació s'ha vist agreujada amb la incorporació, en 1985, de dos nous organismes:   
Inserso i Protecció i Defensa del Menor. La unificació, en un sol local, dels diversos sectors que componen la Delegació Territorial de Serveis Socials és important, tant des del punt de vista econòmic, com, més que més, per a oferir als ciutadans una millor atenció, simplicitat i coordinació.   
Tot això fa aconsellable l'adquisició per la Generalitat Valenciana, dels dos entresols situats a Castelló, Av. Dr. Clarà, núms. 6, 8, 10 i 12, per entendre que reuneixen les característiques necessàries per a desplegar les competències que li són pròpies.   
En conseqüència, i d'acord amb el que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l?administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, amb la prèvia valoració tècnica corresponent i informes del Servei de Patrimoni i de la Intervenció General,  
ORDENE:   
Article 1r  
S'acorda l'adquisició mitjançant contractació directa a títol onerós i segons compra-venda, dels següents immobles:  
Local comercial entresol, situat en la part dreta mirant la façana de l'Av. Dr. Clarà, de l'edifici descrit, amb accés independent mitjançant vestíbul, escala i porta que recau al carrer de situació. Ocupa una superfície de dos-cents quaranta-vuit metres, vuitanta-quatre decímetres quadrats.  
Confronta, mirant a la façana de la seua situació: dreta, edifici de Pascual Peris; esquerra, buit d'escala i la finca número dos; i fons, desllunat.  
Local comercial a l'entresol situat a la part esquerra mirant la façana de l'Av. Dr. Clarà, de l'edifici descrit, amb accés independent a través de vestíbul, escala i porta que recau al carrer de situació. Ocupa una superfície construïda de dos-cents seixanta-un metres, noranta-vuit decímetres quadrats. Confronta, mirant la façana de la seua situació: dreta, buit d'escala i local número u B; esquerra, carrer República Argentina; i fons, desllunat i, en part, habitatge del tipus B.  
Els immobles són propietat actualment del Sr. Elías Prades Pla, Sra. María-Lidón Segarra Blanch, Sr. Juan-Emilio Prades Segarra i Sra. María del Lidón Prades Segarra, inscrits en el Registre de la Propietat de Castelló número u, volum 766, llibre 56, secció lª., full 137, 141, finca 4.515, 4.519, inscripció 1 a., respectivament.  
Article 2n  
Aquests immobles es troben lliures de càrregues i gravàmens.  
La compra que necessàriament es formalitzarà en escriptura pública, es realitzarà per un preu de vint-i-tres milions cinc-centes mil pessetes (22.904.739 ptes.).  
Les despeses i imposts que deriven de la susdita compra, seran abonats per les parts, segons Llei.  
Article 3r  
Pel Servei de Patrimoni de la Conselleria d'Economia i Hisenda es realitzaran els tràmits necessaris per fer efectiu allò que disposa aquesta Ordre.  
València, 22 d'abril de 1986.  
El Conseller d'Economia i Hisenda,  
ANTONI BIRLANGA I CASANOVA